নন্দন পার্কে প্রবেশ মূল্য ৯০ টাকা। প্যাকেজ নিয়ে প্রবেশ করা হবে উত্তম ও বুদ্ধিমানের কাজ। কেননা এতে বেশ অর্থ সাশ্রয় হবে কারন শুধু প্রবেশ ফি দিয়ে প্রবেশের পরে প্রতিটা রাইডের টিকিট আলাদা করে টিকেট কিনতে গেলে খরচ বেশি পরবে। পার্কে প্রবেশ মূল্য ও ওয়াটার ওয়ার্ল্ডের সমস্ত রাইড ব্যবহার ফি ২৫০ টাকা। ওয়াটার ওয়ার্ল্ডের রাইড ব্যবহার বাদে ৪ ফুট এর নিচে উচ্চতা সম্পন্নদের পার্কে প্রবেশ ও সব রাইড ১৫০ টাকা। ৫ফুট এর নিচে উচ্চতা সম্পন্নদের পার্কে প্রবেশ ও সব রাইড ২০০ টাকা এবং ৩ফুট এর নিচে যাদের উচ্চতা তাদের কোন ফি প্রদান করতে হয় না। এছাড়া পার্কের ভেতর প্রত্যেকটি রাইডের নিকট টিকেট কাউন্টার রয়েছে। কেউ ইচ্ছে করলে শুধু পার্কের প্রবেশ মূল্য দিয়ে প্রবেশ করার পর ইচ্ছামত রাইডগুলোতে টিকেট কেটে উঠতে পারবে। রাইডগুলোর ফি ১০-৩০ টাকার মধ্যে সীমাবদ্ধ।